CELEX: 62017CA0272
Language: sk
Date: 2019-01-23 00:00:00
Title: Vec C-272/17: Rozsudok Súdneho dvora (desiata komora) z 23.januára 2019 (návrh na začatie prejudiciálneho konania, ktorý podala Hoge Raad der Nederlanden – Holandsko) – K.M. Zyla/Staatssecretaris van Financiën (Návrh na začatie prejudiciálneho konania — Voľný pohyb pracovníkov — Rovnosť zaobchádzania — Dane z príjmov — Príspevky na sociálne zabezpečenie — Pracovník, ktorý počas kalendárneho roka opustil členský štát svojho zamestnania — Uplatnenie časovo proporcionálneho pravidla na zníženie odvodu príspevkov)

11.3.2019   
            
            
               SK
            
            
               Úradný vestník Európskej únie
            
            
               C 93/8
            
         
      Rozsudok Súdneho dvora (desiata komora) z 23.januára 2019 (návrh na začatie prejudiciálneho konania, ktorý podala Hoge Raad der Nederlanden – Holandsko) – K.M. Zyla/Staatssecretaris van Financiën
      (Vec C-272/17) (1)
      
      ((Návrh na začatie prejudiciálneho konania - Voľný pohyb pracovníkov - Rovnosť zaobchádzania - Dane z príjmov - Príspevky na sociálne zabezpečenie - Pracovník, ktorý počas kalendárneho roka opustil členský štát svojho zamestnania - Uplatnenie časovo proporcionálneho pravidla na zníženie odvodu príspevkov))
      (2019/C 93/09)
      Jazyk konania: holandčina
      
         Vnútroštátny súd, ktorý podal návrh na začatie prejudiciálneho konania
      
      Hoge Raad der Nederlanden
      
         Účastníci konania pred vnútroštátnym súdom
      
      
         Žalobkyňa: K.M. Zyla
      
         Žalovaný: Staatssecretaris van Financiën
      
         Výrok rozsudku
      
      Článok 45 ZFEÚ sa má vykladať v tom zmysle, že nebráni právnej úprave členského štátu, ktorá na účely stanovenia výšky príspevkov na sociálne zabezpečenie, ktoré má pracovník zaplatiť, upravuje, že zníženie odvodu pripadajúceho na tieto príspevky, na ktoré má pracovník nárok za kalendárny rok, je proporcionálne k obdobiu, v ktorom bol pracovník poistený v systéme sociálneho zabezpečenia uvedeného členského štátu, čím z ročného zníženia vylučuje proporcionálny podiel tohto zníženia zodpovedajúci obdobiu, v ktorom tento pracovník nebol poistený v tomto systéme a býval v inom členskom štáte, kde nevykonával zárobkovú činnosť.
      
         (1)  Ú. v. EÚ C 277, 21.8.2017.